CELEX: 62013CN0218
Language: fi
Date: 2013-04-24 00:00:00
Title: Asia C-218/13: Ennakkoratkaisupyyntö, jonka Bundespatentgericht (Saksa) on esittänyt 24.4.2013 — Banco Santander SA ja Santander Consumerbank AG v. Deutscher Sparkassen- und Giroverband e.V.

29.6.2013   
            
            
               FI
            
            
               Euroopan unionin virallinen lehti
            
            
               C 189/9
            
         Ennakkoratkaisupyyntö, jonka Bundespatentgericht (Saksa) on esittänyt 24.4.2013 — Banco Santander SA ja Santander Consumerbank AG v. Deutscher Sparkassen- und Giroverband e.V.
   (Asia C-218/13)
   2013/C 189/18
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundespatentgericht
   
      Pääasian asianosaiset
   
   
      Valittajat: Banco Santander SA ja Santander Consumerbank AG
   
      Vastapuoli: Deutscher Sparkassen- und Giroverband e.V.
   
      Muu osapuoli: Deutsches Patent- und Markenamt
   
      Ennakkoratkaisukysymykset
   
   
               1)
            
            
               Onko direktiivin (1) 3 artiklan 1 ja 3 kohta esteenä kansallisen lainsäädännön tulkinnalle, jonka mukaan rahatalousalan palveluja varten käytettävää abstraktia värimerkkiä (tässä punainen HKS 13) koskevassa kuluttajakyselyssä selvinneen korjatun paikantamisasteen on oltava vähintään 70 prosenttia, jotta voidaan olettaa, että tavaramerkki on käytössä tullut erottamiskykyiseksi?
            
         
               2)
            
            
               Onko direktiivin 3 artiklan 3 kohdan ensimmäistä virkettä tulkittava siten, että tavaramerkin rekisteröintipäivän sijaan ratkaiseva on tavaramerkin rekisteröintihakemuksen tekopäivä myös silloin, kun tavaramerkin haltija puolustautuessaan tavaramerkin mitättömäksi julistamista koskevaa hakemusta vastaan väittää, että tavaramerkki on joka tapauksessa tullut käytössä erottamiskykyiseksi yli kolmen vuoden kuluttua rekisteröintihakemuksen tekopäivästä mutta ennen rekisteröintiä?
            
         
               3)
            
            
               Siltä varalta, että rekisteröintihakemuksen tekopäivä on ratkaiseva myös edellä mainittujen edellytysten täyttyessä:
               Onko tavaramerkki julistettava mitättömäksi jo silloin, kun on epäselvää eikä enää voida selvittää, onko se tullut käytössä erottamiskykyiseksi rekisteröintihakemuksen tekopäivään mennessä? Vai edellyttääkö mitättömäksi julistaminen, että mitättömäksi julistamista koskevan hakemuksen tekijä osoittaa, ettei tavaramerkki ole tullut käytössä erottamiskykyiseksi rekisteröintihakemuksen tekopäivään mennessä?
            
         
      (1)  Jäsenvaltioiden tavaramerkkilainsäädännön lähentämisestä 22.10.2008 annettu Euroopan parlamentin ja neuvoston direktiivi 2008/95/EY (EUVL L 299, s. 25).